રાજપથ ક્લબમાં બાળકીઓ ઉપર અત્યાચાર કરનારા કોચ હાર્દિક પટેલના વાયરલ થયેલા વિડિયોના પગલે જિલ્લા બાળ સુરક્ષા એકમ-અમદાવાદે પોલીસને તપાસનો આદેશ આપ્યો હતો. પોલીસે સંબંધિત બાળકીઓ અને તેના માતા-પિતાના નિવદેન લીધા હતા. જો કે બંને બાળકીના માતા-પિતાના નિવેદન સ્ટીરીઓ ટાઈપ હતા. ભોગ બનેલી બાળકી દીયા પટેલ અને સંજના ઠક્કરના માતા-પિતાએ વસ્ત્રાપુર પોલીસને અરજી કરી ફરિયાદ કરવાનો ઈન્કાર કર્યો હતો. તેમણે એમ પણ કહ્યું હતું કે, ઘટના બની ત્યારે અમે હાજર હતા. બંને બાળકીએ પોલીસને લેખિતમાં નિવેદન આપ્યું હતું કે, અમારા કોચ અમને તાલીમના ભાગરૂપે સ્વિમિંગની ટ્રીક શીખવાડતા હતા. અમને કોઈ ઈજા થઈ નથી.